**Īpašības vārdi**

Īpašības vārdiem ir divējādas galotnes: noteiktā un nenoteiktā galotne. Īpašības vārdu locīšanas likumus nosaka tā dzimte un galotnes tips. Vīriešu dzimtes īpašības vārdus ar nenoteikto galotni loka tāpat kā [pirmās deklinācijas](https://www.letonika.lv/groups/default.aspx?title=idecl.htm) lietvārdus. Savukārt sieviešu dzimtes lietvārdus ar nenoteikto galotni loka kā [ceturtās deklinācijas](https://www.letonika.lv/groups/default.aspx?title=ivdecl.htm) lietvārdus. Īpašības vārdus ar noteikto galotni loka īpatnēji. Locījumu galotnes īpašības vārdiem ar nenoteikto galotni norādītas Tabulā 1, bet locījumu galotnes īpašības vārdiem ar noteikto galotni - Tabulā 2. Īpašības vārdus [pārākā un vispārākā pakāpē](https://www.letonika.lv/groups/default.aspx?title=degrees.htm) loka līdzīgi.

**Tabula 1. Locīšanas paradigma īpašības vārdiem ar nenoteikto galotni**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dzimte** | **skaitlis** | **Nomin.** | **Ģen.** | **Dat.** | **Akuz.** | **Lok.** | **Vok.** |
| **vīriešu** | **viensk.** | -s | -a | -am | -u | -ā | - |
| **vīriešu** | **daudzsk.** | -i | -us | -iem | -us | -os | - |
| **sieviešu** | **viensk.** | -a | -as | -ai | -u | -ā | - |
| **sieviešu** | **daudzsk.** | -as | -u | -ām | -as | -ās | - |

**Tabula 2. Locīšanas paradigma īpašības vārdiem ar noteikto galotni**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dzimte** | **Skaitlis** | **Nomin.** | **Ģen.** | **Dat.** | **Akuz.** | **Lok.** | **Vok.** |
| **vīriešu** | **viensk.** | -ais | -ā | -ajam | -o | -ajā | -ais |
| **vīriešu** | **daudzsk.** | -ie | -o | -ajiem | -os | -ajos | -ie |
| **sieviešu** | **viensk.** | -ā | -ās | -ajai | -o | -ajā | -ā |
| **sieviešu** | **daudzsk.** | -ās | -o | -ajām | -ās | -ajās | -ās |

**Īpašības vārdiem ar izskaņu *-ējs,*lokot ar noteikto galotni, nav paplašināto galotņu.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dzimte** | **Skaitlis** | **Nomin.** | **Ģen.** | **Dat.** | **Akuz.** | **Lok.** | **Vok.** |
| **vīriešu** | **viensk.** | -ais | -ā | -am | -o | -ā | -ais |
| **vīriešu** | **daudzsk.** | -ie | -o | -iem | -os | -os | -ie |
| **sieviešu** | **viensk.** | -ā | -ās | -ai | -o | -ā | -ā |
| **sieviešu** | **daudzsk.** | -ās | -o | -ām | -ās | -ās | -ās |

**Piemērs**

**Īpašības vārdu ar nenoteikto galotni locīšana**

|  |  |  |  |  |
| --- | --- | --- | --- | --- |
|  | **Vīr., viensk.** | **Siev., viensk.** | **Vīr., daudzsk.** | **Siev., daudzsk.** |
| **Nominatīvs** | zil-s | zil-a | zil-i | zil-as |
| **Ģenitīvs** | zil-a | zil-as | zil-u | zil-u |
| **Datīvs** | zil-am | zil-ai | zil-iem | zil-ām |
| **Akuzatīvs** | zil-u | zil-u | zil-us | zil-as |
| **Lokatīvs** | zil-ā | zil-ā | zil-os | zil-ās |
| **Vokatīvs** | - | - | - | - |

**Īpašības vārdu ar noteikto galotni locīšana**

|  |  |  |  |  |
| --- | --- | --- | --- | --- |
|  | **Vīr., viensk.** | **Siev., viensk.** | **Vīr., daudzsk.** | **Siev., daudzsk.** |
| **Nominatīvs** | zil-ais | zil-ā | zil-ie | zil-ās |
| **Ģenitīvs** | zil-ā | zil-ās | zil-o | zil-o |
| **Datīvs** | zil-ajam | zil-ajai | zil-ajiem | zil-ajām |
| **Akuzatīvs** | zil-o | zil-o | zil-os | zil-ās |
| **Lokatīvs** | zil-ajā | zil-ajā | zil-ajos | zil-ajās |
| **Vokatīvs** | zil-ais | zil-ā | zil-ie | zil-ās |

**Īpašības vārdu ar izskaņu *-ējs*locīšana ar noteikto galotni**

|  |  |  |  |  |
| --- | --- | --- | --- | --- |
|  | **Vīr., viensk.** | **Siev. viensk.** | **Vīr., daudzsk.** | **Siev., daudzsk.** |
| **Nominatīvs** | vidēj-ais | vidēj-ā | vidēj-ie | vidēj-ās |
| **Ģenitīvs** | vidēj-ā | vidēj-ās | vidēj-o | vidēj-o |
| **Datīvs** | vidēj-am | vidēj-ai | vidēj-iem | vidēj-ām |
| **Akuzatīvs** | vidēj-o | vidēj-o | vidēj-os | vidēj-ās |
| **Lokatīvs** | vidēj-ā | vidēj-ā | vidēj-os | vidēj-ās |
| **Vokatīvs** | vidēj-ais | vidēj-ā | vidēj-ie | vidēj-ās |

**Īpašības vārda pakāpes**

Īpašības vārda **pārāko pakāpi**veido no pamata pakāpes ar piedēkli *-āk-*. Pārāko pakāpi lieto ar noteikto un nenoteikto galotni. **Vispārāko pakāpi**veido no pārākās pakāpes, liekot tai priekšā *vis-*. Īpašības vārdus vispārākajā pakāpē lieto tikai ar noteikto galotni.

**Ievērojiet!**

1. Īpašības vārdā izteiktā pazīme var pastiprināties vai pavājināties, ja izmanto vārddarināšanas līdzekļus.

Pazīmes pārmēru rāda priedēklis **pār-**, piemēram:  
*drošs -****pār****drošs, agrs -****pār****agrs, pilns -****pār****pilns, jūtīgs -****pār****jūtīgs.*

*P*azīmes pavājinājumu rāda priedēkļi **pa-, ie-**, piemēram:  
*dārgs -****pa****dārgs,*sirms*-****ie****sirms, vēls -****pa****vēls*,*pelēks -****ie****pelēks, bikls -****pa****bikls, apaļš -****ie****apaļš, liels -****pa****liels, brūns -****ie****brūns.*

*P*azīmes pavājinājumu rāda arī izskaņas **-iņš, -iņa, -gans, -gana, -īgs, -īga, -ens, -ena**, piemēram:  
*mazs - maz****iņš****,*sērs*- sēr****īgs****, sīks - sīc****iņš****, dzeltens - dzelten****īgs****, zils - zil****gans****, rūgts - rūgt****ens****, bāls - bāl****gans****, skābs - skāb****ens****.*

2.Bieži vien nepieciešams kādas priekšmetu pazīmes salīdzināt. Šādos teikumos atkarībā no apgalvojuma vai nolieguma mainās **kā** un **nekā** lietojums.  
Ja teikumā izteikts apgalvojums (iederas saitiņa *ir),*tad lieto **nekā**, piemēram: *Bērzs (****ir****) garāks****nekā****liepa.*Ja teikumā izteikts kādas pazīmes noliegums (ir vārdi *nav, ne*vai darbības vārds ar negāciju *ne-),*tad lieto **kā**, piemēram: *Bērzs****nav****garāks****kā****liepa.*

*Ziema aukstāka****nekā****rudens. Ziema****nebija****aukstāka****kā****rudens.*

Bet

*Ziema aukstāka****par****rudeni. Ziema****nebija****aukstāka****par****rudeni.*

Prievārdu **par** var lietot gan apgalvojuma, gan nolieguma nozīmē.

**Piemēri**

**Pārākā pakāpe**

**Locīšana ar nenoteikto galotni**

|  |  |  |  |  |
| --- | --- | --- | --- | --- |
|  | **Vīr., viensk.** | **Siev., viensk.** | **Vīr., daudzsk.** | **Siev., daudzsk.** |
| **Nominatīvs** | zilāk-s | zilāk-a | zilāk-i | zilāk-as |
| **Ģenitīvs** | zilāk-a | zilāk-as | zilāk-u | zilāk-u |
| **Datīvs** | zilāk-am | zilāk-ai | zilāk-iem | zilāk-ām |
| **Akuzatīvs** | zilāk-u | zilāk-u | zilāk-us | zilāk-as |
| **Lokatīvs** | zilāk-ā | zilāk-ā | zilāk-os | zilāk-ās |
| **Vokatīvs** | - | - | - | - |

**Locīšana ar noteikto galotni**

|  |  |  |  |  |
| --- | --- | --- | --- | --- |
|  | **Vīr., viensk.** | **Siev., viensk.** | **Vīr., daudzsk.** | **Siev., daudzsk.** |
| **Nominatīvs** | zilāk-ais | zilāk-ā | zilāk-ie | zilāk-ās |
| **Ģenitīvs** | zilāk-ā | zilāk-ās | zilāk-o | zilāk-o |
| **Datīvs** | zilāk-ajam | zilāk-ajai | zilāk-ajiem | zilāk-ajām |
| **Akuzatīvs** | zilāk-o | zilāk-o | zilāk-os | zilāk-ās |
| **Lokatīvs** | zilāk-ajā | zilāk-ajā | zilāk-ajos | zilāk-ajās |
| **Vokatīvs** | zilāk-ais | zilāk-ā | zilāk-ie | zilāk-ās |

**Vispārākā pakāpe**

|  |  |  |  |  |
| --- | --- | --- | --- | --- |
|  | **Vīr., viensk.** | **Siev., viensk.** | **Vīr., daudzsk.** | **Siev., daudzsk.** |
| **Nominatīvs** | viszilāk-ais | viszilāk-ā | viszilāk-ie | viszilāk-ās |
| **Ģenitīvs** | viszilāk-ā | viszilāk-ās | viszilāk-o | viszilāk-o |
| **Datīvs** | viszilāk-ajam | viszilāk-ajai | viszilāk-ajiem | viszilāk-ajām |
| **Akuzatīvs** | viszilāk-o | viszilāk-o | viszilāk-os | viszilāk-ās |
| **Lokatīvs** | viszilāk-ajā | viszilāk-ajā | viszilāk-ajos | viszilāk-ajās |
| **Vokatīvs** | viszilāk-ais | viszilāk-ā | viszilāk-ie | viszilāk-ās |